**AUTOBIOGRAFIE ROMANTATA**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

AUTOBIOGRAFIE ROMANŢATĂ

Sunt bătrânul care doarme

Să-şi viseze tinereţea,

Cu secunde risipite

În alcovuri de o noapte.

Deseori aveam în mine,

Lângă mine, frumuseţea.

Deseori rosteam duioase,

De iubire, dulce şoapte.

Au rămas adânc în mine

Clipe de nemărginire.

Port în suflet încrustate,

Pline de fior săruturi.

Încă îmi usucă trupul,

Setea dulce de iubire.

Încă simt zburandu-mi mintea

Pe aripele de fluturi.

Trupurile dezmierdate

Le-am făcut cariatide

Unui templu al femeii

Căreia mă-nchin, supus.

Efemeră mi-e fiinţa.

Efemere crisalide,

Simt cum mi se stinge vara

Soarele către apus.

Trece timpul peste mine

Şi mă rătăcesc în gânduri.

Tot mi-e dor de mare albastră,

Dor de creste de zăpadă.

Nu ştiu dacă n-am scris astăzi

Ultimele mele rânduri.

Peste rolul meu în lume,

Grea, cortina stă să cadă.

Dar cât timp nu bate gongul

Un final anost şi trist,

Cât mai port ca pe-o comoară,

În pupile, o scânteie.

Ca un pui de rândunică,

Eu mă bucur că exist.

De pe drumul meu spre stele

Mult te mai iubesc femeie!